Enguany, la Setmana s’inaugura a l’Institut d’Estudis Catalans (IEC), el pròxim dilluns 13 de novembre (10.00 h), amb la conferència Paradoxes turístiques, a càrrec de Miquel Puig, economista i director general del Consorci de Serveis Universitaris de Catalunya (CSUC). L’acte inaugural anirà seguit de la taula rodona El model de turisme a la Catalunya del segle XXI, organitzada per l’FCRi amb el suport de l’IEC. La taula analitzarà el present, els potencials models i la sostenibilitat futura del turisme, un sector vital per a l’economia catalana, amb la participació de científics, professionals del sector, economistes i periodistes (vegeu programa).